EkBass/fiwiki-20250220-pages-articles huggingface dataset:
Heimo Helminen

Heimo Helminen (4. maaliskuuta 1878 Jyväskylä - 17\. maaliskuuta 1947 Helsinki) oli suomalainen vakuutusalan asiantuntija ja poliitikko. Helmisen vanhemmat olivat kirjakauppias Henrik Fabian Helminen ja Hilda Wilhelmina Grönroos. Hän valmistui hovioikeuden auskultantiksi 1905, lakitieteen kandidaatiksi 1907 ja lisensiaatiksi 1910 (väitöskirja Henkivakuutussopimuksesta). Helminen toimi Helsingin yliopistossa suomalaisen lakikielen apulaisena 1910-1926, vakuutusneuvoston asiamiehenä vuodesta 1918 sekä neuvoston vakinaisena johtajana vuodesta 1926. Vuonna 1921 hän oli työväen tapaturmalakikomitean puheenjohtaja. Hän oli myös Suomen edustaja useissa kansainvälisissä neuvotteluissa ja kongresseissa. Edistyspuoluetta edustanut Helminen toimi Vennolan II hallituksessa oikeusministerinä 1921-1922 ja murhatun Heikki Ritavuoren jälkeen sisäasiainministerinä 1922. Väitöskirjansa lisäksi Helminen julkaisi useita teoksia vakuutusoikeudesta, muun muassa Uusi työväen tapaturmavakuutusasetus (1919), Työväen tapaturmavakuutus käytännössä (1932, suomeksi ja ruotsiksi), Työkyvyttömyysasteikko (1939) sekä Tapaturma-asteikko (1940). Helmisen puoliso vuodesta 1902 oli Hélene Louise Aminoff (k. 1948). == Lähteet == * * Luokka:Suomen sisäministerit Luokka:Suomen oikeusministerit Luokka:Suomalaiset juristit Luokka:Kansallisen Edistyspuolueen poliitikot Luokka:Vuonna 1878 syntyneet Luokka:Vuonna 1947 kuolleet
Hefty Fine

Hefty Fine on The Bloodhound Gang -yhtyeen neljäs studioalbumi, joka julkaistiin alun perin 13. syyskuuta 2005 ja 20. syyskuuta 2005 ja lopulta virallisesti julkaistiin 27. syyskuuta 2005. ==Kappaleet== Kaikki kappaleet tehnyt Jimmy Pop ellei toisin mainittu. # "Strictly For The Tardcore" – 0:08 # "Balls Out" (Franks/Jimmy Pop & Stigliano/Lüpüs Thunder) – 4:19 # "Foxtrot Uniform Charlie Kilo" (Franks/Jimmy Pop & Hennegan/Evil Jared) – 2:51 # "I'm The Least You Could Do" – 3:58 # "Farting With A Walkman On" – 3:26 # "Diarrhea Runs In The Family" – 0:23 # "Ralph Wiggum" – 2:52 # "Something Diabolical" (Franks/Jimmy Pop & Dean/D.J Q-Ball)(Featuring Ville Valo) – 5:10 # "Overheard In A Wawa Parking Lot" – 0:04 # "Pennsylvania" – 2:57 # "Uhn Tiss Uhn Tiss Uhn Tiss" – 4:20 # "Jackass" – 2:26 (UK ja Japani, bonus track) # "No Hard Feelings" – 5:14 # "Hefty Fine" – 0:03 ==Tekijät== * Adam Ayan - masterointi * Evil Jared Hasselhoff * Holmes Hiebert - kansitaide * Nela König - valokuvaus * Thorsten König - tuottaja * Adam Kontis - tekniikka * Carlin Langley - malli * Avery Lipman - tuottaja * Monte Lipman - tuottaja * Paul Orescan - manageri * Jason Perry - tekniikka * Jimmy Pop - tuottaja * Jordan Schur - tuottaja * Les Scurry - koordinointi * Natasha Thorp * Lüpüs Thünder * Willie The New Guy ==Listasijoitukset== Albumi - Billboard (Pohjois-Amerikka) Vuosi Lista Sijoitus 2005 Euroopan top 100 albumilista - 2005 The Billboard 200 24 Singlet - Billboard (Pohjois-Amerikka) Vuosi Single Lista Sijoitus 2005 "Foxtrot Uniform Charlie Kilo" Saksan singlelista #15 2005 "Foxtrot Uniform Charlie Kilo" Alankomaiden singlelista #37 2005 "Uhn Tiss Uhn Tiss Uhn Tiss" Belgian singlelista #11 2005 "Uhn Tiss Uhn Tiss Uhn Tiss" Alankomaiden singlelista #23 2005 "Uhn Tiss Uhn Tiss Uhn Tiss" Saksan singlelista #25* 2008 "Uhn Tiss Uhn Tiss Uhn Tiss" Liettuan singlelista #3 Luokka:Vuoden 2005 albumit Luokka:The Bloodhound Gangin albumit
Weekly World News

Weekly World News oli 1979 perustettu yhdysvaltalainen kohulehti, jonka aineisto perustui urbaanilegendoihin ja keinotekoisiin shokkiuutisiin ihmisalligaattoreista, lepakkopojista ja vaikkapa stripparin valtavien rintojen väliin tukehtuneesta polttarijuhlijasta.Kirjastot.fi Lehden pitkäaikainen päätoimittaja oli Eddie Clontz, joka tuli lehden palvelukseen 1981. Lehden julkaisijan American Median omistaja vaihtui 1999, ja parin vuoden kuluessa siitä suuri osa entistä toimitusväkeä oli vaihtunut uusiin kasvoihin. Clontz lähti 2001, ja hän kuoli 2004. Lehden levikki laski niin että kun se vuonna 1980 oli 1,2 miljoonaa kappaletta, vuonna 2006 se oli enää 83 000\. Lehti lakkautettiin elokuussa 2007. Syytä lakkauttamiseen ei esitetty. Internetversio toimii edelleen. == Aiheesta muualla == * Weekly World Newsin kotisivut == Lähteet== Luokka:Yhdysvaltalaiset sanomalehdet
Still Not Getting Any…

Still Not Getting Any… on Simple Planin toinen studioalbumi. Se julkaistiin 25. lokakuuta 2004 levymerkillä Lava Records. == Kappaleet == # # # # # # # # # # # # == Arvostelut == * Metacritic: 66/100Metacritic aggregate * Allmusic: Allmusic review * Entertainment Weekly: B+Entertainment Weekly * Rolling Stone: Rolling Stone == Listasijoitukset == Singlet - Billboard (Pohjois- Amerikka) Vuosi Single Lista Sijoitus 2004 "Welcome to My Life" Billboard Hot 100 40 2004 "Welcome to My Life" Top 40 Mainstream 11 2004 "Welcome to My Life" Top 40 Tracks 21 2004 "Welcome to My Life" Los 40 Principales Spain 1 2004 "Shut Up!" Billboard Hot 100 99 2004 "Untitled (How Could This Happen to Me?)" Billboard Hot 100 49 2004 "Crazy" Billboard Hot 100 — == Lähteet == Luokka:Vuoden 2004 albumit Luokka:Simple Planin albumit
Bartholomew Ulufa’alu

Bartholomew Ulufa'alu (25. joulukuuta 1950 – 25. toukokuuta 2007) oli salomonsaarelainen poliitikko. Ulufa'alu toimi saarten pääministerinä vuosina 1997–2000 ja talousministerinä toukokuusta lokakuuhun 2006. Hän pääsi parlamenttiin ensimmäistä kertaa vuonna 1976 ja perusti myöhemmin Salomonsaarten liberaalipuolueen. Ulufa'alu sairasti diabetesta ja joutui alaraajan amputointiin vuonna 2004. Hallituksen vastaiset voimat kidnappasivat hänet kesäkuussa 2000, ja hän erosi pääministerin virasta vapautumisensa yhteydessä. Pitkittyneet fyysisen terveyden ongelmat aiheuttivat hänen kuolemansa 56-vuotiaana. Luokka:Salomoninsaarten pääministerit Luokka:Vuonna 1950 syntyneet Luokka:Vuonna 2007 kuolleet
Jimmy Eat World (albumi)

Jimmy Eat World on yhtyeen Jimmy Eat World ensimmäinen studioalbumi. Wooden Blue Records julkaisi sen vuonna 1994. Tom Linton laulaa levyn kappaleissa; nykyään laulajana yhtyeessä toimii pääasiassa Jim Adkins. == Kappaleet == # # # # # # # # # # # == Kokoonpano == * Tom Linton – laulu, kitara * Jim Adkins – kitara, laulu * Mitch Porter – bassokitara, taustalaulu * Zach Lind – rummut == Aiheesta muualla == * Jimmy Eat World discogs.com -sivustolla Luokka:Vuoden 1994 esikoisalbumit Luokka:Jimmy Eat Worldin albumit
Solomon Mamaloni

Solomon Mamaloni (1943 – 11. tammikuuta 2000) oli salomonsaarelainen poliitikko. Hän johti Kansan edistyspuoluetta 1970-luvun alusta vuoteen 1997 ja toimi itsenäisten saarten pääministerinä kolmeen otteeseen: * 31. elokuuta 1981 – 19. marraskuuta 1984 * 28. maaliskuuta 1989 – 18. kesäkuuta 1993 * 7. marraskuuta 1994 – 27. elokuuta 1997 Mamalonilla oli vastaava virka myös vuosina 1974–1976, jolloin Salomonsaaret kuuluivat vielä Yhdistyneeseen kuningaskuntaan. Luokka:Salomoninsaarten pääministerit Luokka:Vuonna 1943 syntyneet Luokka:Vuonna 2000 kuolleet
Francis Billy Hilly

Francis Billy Hilly CMG (s. 1947) on salomonsaarelainen poliitikko. Hän toimi maansa pääministerinä kesäkuusta 1993 marraskuuhun 1994. Häntä edelsi ja seurasi Solomon Mamaloni. Luokka:Salomoninsaarten pääministerit Luokka:Vuonna 1947 syntyneet Luokka:Elävät henkilöt
Live in Texas

Live in Texas on losangelesilaisen rock-yhtyeen Linkin Parkin ensimmäinen livealbumi ja kolmas DVD-julkaisu (Frat Party at Pankake Festivalin ja The Making of Meteoran jälkeen). Se julkaistiin Yhdysvalloissa 18. marraskuuta 2003. 17 kappaletta sisältävän DVD:n ohessa tulee CD-levy, joka sisältää 12 DVD:n esitystä audioversioina. Video koostettiin kahdesta eri konsertissa jotka järjestettiin Texasin Houstonissa ja Irvingissä. Tästä syystä yhtye piti molemmissa konserteissa samoja vaatteita. == DVD:n kappalelista == #"Don't Stay" #"Somewhere I Belong" #"Lying from You" #"Papercut" #"Points of Authority" #"Runaway" #"Faint" #"From the Inside" #"Figure.09" #"With You" #"By Myself" #"P5hng Me A*wy" #"Numb" #"Crawling" #"In the End" #"A Place for My Head" #"One Step Closer" == CD:n kappalelista == # # # # # # # # # # # # == Kokoonpano == *Chester Bennington – laulu *Mike Shinoda – laulu, rytmikitara, koskettimet, samplaukset *Rob Bourdon – rummut *Brad Delson – kitara *Dave "Phoenix" Farrell – basso *Joe "Mr. Hahn" Hahn – skrätsäys, samplaus == Arvostelut == * Desibeli.net: * Imperiumi: 6/10 * Soundi: == Lähteet == == Aiheesta muualla == *Linkin Parkin virallinen kotisivu Luokka:Vuoden 2003 konserttitallenteet Luokka:Linkin Parkin albumit Luokka:Konserttielokuvat
Static Prevails

Static Prevails on Jimmy Eat World -yhtyeen toinen studioalbumi. Se julkaistiin 23. heinäkuuta 1996. ==Kappaleet== Kaikki kappaleet kirjoittanut Jimmy Eat World # "Thinking, That’s All" – 2.52 # "Rockstar" – 3.48 # "Claire" – 3.40 # "Call It In The Air" – 3.01 # "Seventeen" – 3.34 # "Episode IV" – 4.29 # "Digits" – 7.29 # "Caveman" – 4.35 # "World Is Static" – 3.57 # "In The Same Room" – 4.57 # "Robot Factory" – 3.59 # "Anderson Mesa" – 5.14 # "77 Satellites" (Vinyyli Bonus Track) Luokka:Vuoden 1996 albumit Luokka:Jimmy Eat Worldin albumit
Rapidfire

Rapidfire oli losangelesilainen yhtye, jonka laulajana toimi Guns N’ Rosesin laulaja Axl Rose ennen kuin hän siirtyi laulamaan Hollywood Rose -yhtyeeseen. ==Jäsenet== * Axl Rose: laulu * Kevin Lawrence: kitara * Mike Hammernik: basso * Chuck Gordon: rummut ==Demo== Bändi nauhoitti demon vuonna 1983. # Ready to Rumble # All Night Long # The Prowler # On the Run # Closure Luokka:Yhdysvaltalaiset rockyhtyeet
Clarity

Clarity on yhtyeen Jimmy Eat World kolmas studioalbumi. Se julkaistiin 23. helmikuuta 1999. ==Kappaleet== Kaikki kappaleet kirjoittanut Jimmy Eat World # "Table For Glasses" – 4:20 # "Lucky Denver Mint" – 3:49 # "Your New Aesthetic" – 2:40 # "Believe in What You Want" – 3:08 # "A Sunday" – 4:31 # "Crush" – 3:11 # "12.23.95" – 3:42 # "Ten" – 3:48 # "Just Watch the Fireworks" – 7:02 # "For Me This Is Heaven" – 4:04 # "Blister" – 3:29 # "Clarity" – 4:02 # "Goodbye Sky Harbor" – 16:11 # "Christmas Card" (Japanilaisessa versiossa) # "What Would I Say To You Now" (Japanilaisessa versiossa) == Lähteet == Luokka:Vuoden 1999 albumit Luokka:Jimmy Eat Worldin albumit
Heidi Kamutta

Heidi Johanna Kamutta (o.s. Hannula, s. 26. helmikuuta 1980 Oulu) on suomalainen pikajuoksija, joka edusti seuratasolla Oulun Pyrintöä. Hannula voitti 1998 sisäratojen SM-kisoissa hopeaa 60 metrillä ajalla 7,48. Samana vuonna Kalevan kisoissa hän juoksi 100 metrin juoksussa pronssille ajalla 11,68. Seuraavana vuonna hän voitti halli-SM-kisoissa SM-kultaa 60 metrillä. Voittoaika, 7,33, oli alle 19-vuotiaiden Suomen ennätys. Alle 20-vuotiaiden EM-kilpailuissa 1999 Salivaara juoksi osuuden Suomen pronssijoukkueessa 4 × 100 metrin viestijuoksussa. Vuonna 2000 Hannula voitti SM-kultaa Kalevan kisojen 100 metrillä ajalla 11,54 ja SM-hopeaa 200 metrin juoksussa ajalla 23,89. Hän edusti Suomea Sydneyn olympialaisissa 100 metrillä, mutta karsiutui toisissa alkuerissä. 2001 hän voitti sisäradoilla SM-hopeaa 60 metrillä ja Kalevan kisoissa hopeaa 100 metrillä. Hannula juoksi Kalevan kisoissa 2003 toiseksi 100 metrillä. Seuraavana vuonna hän voitti sisäratojen SM-kultaa 60 metrillä. Hän uusi Suomen-mestaruutensa seuraavana vuonna. Sisäratojen EM- kisoissa 2005 hän selvisi 60 metrin finaaliin, mutta sijoittui siinä kahdeksanneksi. Myöhemmin samana vuonna hän voitti Kalevan kisoissa SM-kultaa 100 metrillä ja SM-hopeaa 200 metrillä ajalla 23,65. Hannula valittiin Suomen joukkueeseen Helsingin MM-kisoihin, joissa hän karsiutui 100 metrillä toisissa alkuerissä ajalla 11,52. Vuonna 2006 hän voitti sisäratojen SM-kultaa 60 metrillä. Moskovan sisäratojen MM-kisoissa hän karsiutui välierissä ajalla 7,26. Saman vuoden Kalevan kisoissa hän voitti jälleen kultaa 100 metrillä. Göteborgin EM-kisoissa hän karsiutui alkuerissä. Seuraavan vuoden Kalevan kisoissa hän voitti pronssia 100 metrillä. Viestijuoksussa Hannula saavutti 4 × 100 metrin SM-kultaa 1999 ja 2000 sekä SM-hopeaa 1998, 2001, 2003, 2005 ja 2006. Hannula pitää nimissään 50 metrin juoksun sisäratojen Suomen-ennätystä 6,25. Hänen 100 metrin ennätyksensä, 11,49, on Suomen kaikkien aikojen tilastossa kymmenentenä.http://www.apulanta.fi/matti/yu/suomi.html, viitattu 11.8.2020 Lokakuussa 2007 Hannula ilmoitti lopettavansa uransa. ==Henkilökohtaiset ennätykset== :Lähde: Tilastopaja * 50 metrin juoksu (sisäradoilla): 6,25 (2006) * 60 metrin juoksu (sisäradoilla): 7,24 (2006) * 100 metrin juoksu: 11,49 (2000) * 200 metrin juoksu: 23,65 (2005) * 300 metrin juoksu: 42,28 (1995), sisäradoilla 40,94 (1997) * 80 metrin aitajuoksu: 12,45 (1995) * Pituushyppy: 548 (1994) ==Lähteet== Luokka:Suomalaiset pikajuoksijat Luokka:Vuonna 1980 syntyneet Luokka:Elävät henkilöt
Bleed American

Bleed American on yhtyeen Jimmy Eat World neljäs studioalbumi. Se julkaistiin 24. heinäkuuta 2001. ==Kappaleet== Kaikki kappaleet kirjoittanut Jimmy Eat World, paitsi osa kappaleesta "A Praise Chorus" # "Bleed American" (nimetty uudelleen "Salt Sweat Sugar" 11. syyskuuta 2001 tapahtuneiden hyökkäyksien jälkeen) – 3:02 # "A Praise Chorus" – 4:03 # "The Middle" – 2:46 # "Your House" – 4:46 # "Sweetness" – 3:40 # "Hear You Me" – 4:45 # "If You Don't, Don't" – 4:33 # "Get It Faster" – 4:22 # "Cautioners" – 5:21 # "The Authority Song" – 3:38 # "My Sundown" – 5:40 # "(Splash) Turn Twist" – 4:09 ==Tekijät== *Jim Adkins – laulu, kitara, lyömäsoittimet, basso (kappaleessa "Your House"), piano, urut (kappaleessa "My Sundown") *Rick Burch – basso, laulu *Zach Lind – rummut, lyömäsoittimet (kappaleissa "Your House" ja "My Sundown") *Tom Linton – kitara, laulu, urut (kappaleessa "Hear You Me") *Davey von Bohlen – laulu (kappaleessa "A Praise Chorus") *Mark Trombino – tuontanto, tekniikka, miksaus, lyömäsoittimet (kappaleessa "Your House"), ohjelmointi *Rachel Haden – laulu (kappaleissa "Hear You Me", "If You Don't, Don't" ja "My Sundown") *Ariel Rechtshaid – laulu (kappaleessa "If You Don't, Don't") *Travis Keller ja Doug Messenger – taputus (kappaleessa "The Authority Song") *Willion Eggleston – kansitaite *Christopher Wray-McCann – valokuvaus *Jeff Kleinsmith – albumin design *Jesse LeDoux – albumin design *Justin Smith – tekniikka *Bob Ludwig – masterointi Luokka:Vuoden 2001 albumit Luokka:Jimmy Eat Worldin albumit
Ella Hooper

Ella Keighery Hooper (s. 30. tammikuuta 1983) on australialainen laulaja. Hänet tunnetaan parhaiten Killing Heidi -yhtyeen keulahahmona ja laulusolistina. Hooper kasvoi Violet Townin kylässä parin tunnin ajomatkan päässä Melbournesta. Vuonna 1996 hän perusti isoveljensä kitaristi Jesse Hooperin kanssa yhtyeen, joka voitti Triple J -radiokanavan järjestämän bändikilpailun ja sai levytyssopimuksen. Killing Heidin esikoissingle ”Weir” ilmestyi 1999. Yhtye julkaisi kolme albumia ennen kuin lopetti vuonna 2006. Killing Heidin jälkeen Hooper on esiintynyt veljensä kanssa akustisena The Verses -kokoonpanona. Countryvaikutteista indie folkia esittänyt The Verses julkaisi yhden albumin, Seasonsin, vuonna 2010. Hooper on esiintynyt myös radiossa ja toimi toisena kapteenina television Spicks and Specks -musiikkivisailussa vuonna 2014. 2010-luvulla Hooper on aloitellut soolouraa. Hänen debyyttialbuminsa on nimeltään In Tongues. == Lähteet == == Aiheesta muualla == * Ella Hooperin verkkosivut Luokka:Australialaiset laulajat Luokka:Vuonna 1983 syntyneet Luokka:Elävät henkilöt
Ifikles

Ifikles () viittaa kreikkalaisessa mytologiassa kahteen henkilöön. __NOTOC__ == Herakleen kaksosveli == Ifikles oli Amfitryonin ja Alkmenen poika ja nuorempi kaksosveljeksistä, joista toinen oli Zeuksen siittämä Herakles.Apollodoros: Bibliotheke ('Kirjasto') 2.4.8 (engl. käännös). Ifikleellä ja hänen vaimollaan Automedusalla oli poika Iolaos,Apollodoros: Bibliotheke ('Kirjasto') 2.4.11 (engl. käännös). joka avusti setäänsä Heraklesta useissa tämän urotöissä.Pausanias: Periegesis tes Hellados ('Kreikan kuvaus') 8.14.9 (engl. käännös). Ifikles otti osaa Kalydonin metsästykseenApollodoros: Bibliotheke ('Kirjasto') 1.8.2 (engl. käännös). ja auttoi Heraklesta taistelussa Spartan kuninkaan Tyndareuksen syrjäyttänyttä Hippokoonia vastaan.Apollodoros: Bibliotheke ('Kirjasto') 2.7.3 (engl. käännös). Kun Ifikles oli haavoituttunut Herakleen ensimmäisessä taistelussa elisläisiä vastaan, hänet tuotiin Pheneukseen, jossa hän kuoli. == Thestioksen poika == Ifikles oli Thestioksen poika ja yksi argonauteista. Hän osallistui Kalydonin metsäkarjun metsästykseen. Kun hän oli metsästyksen aikana loukannut Atalantea, tähän rakastunut Meleagros surmasi hänet.Apollodoros: Bibliotheke ('Kirjasto') 1.8.3 (engl. käännös). == Katso myös == * Ifiklos == Lähteet == Luokka:Kreikkalainen mytologia Luokka:Argonautit br:Ifikles bg:Ификъл ca:Íficles cs:Ífiklés et:Iphikles el:Ιφικλής en:Iphicles es:Ificles eu:Ifikles fr:Iphiclès it:Ificlo lt:Ifiklas nl:Iphikles ja:イーピクレース pl:Ifikles sv:Iphikles tr:İfiklis
Futures

__NOTOC__ Futures on yhtyeen Jimmy Eat World viides studioalbumi, joka julkaistiin 19. lokakuuta 2004. Albumi nousi Yhdysvalloissa Billboard 200 -listan kuudennelle sijalle. == Kappaleet == Kaikki kappaleet kirjoittanut Jimmy Eat World. # # # # # # # # # # # == Arvostelut == * Metacritic: 73/100Metacritic: Reviews for Futures by Jimmy Eat World * AllMusic: AllMusic review * Entertainment Weekly: B–Entertainment Weekly: Album review == Lähteet == Luokka:Vuoden 2004 albumit Luokka:Jimmy Eat Worldin albumit
Heidi Swedberg

Heidi Swedberg (s. 3. maaliskuuta 1966 Honolulu, Havaiji) on yhdysvaltalainen näyttelijä ja muusikko. Näyttelijänä hänet tunnetaan parhaiten roolistaan Susan Rossina televisiosarjassa Seinfeld. Swedberg on soittanut ukulelea viisivuotiaasta lähtien, ja hänen yhtyeensä Heidi Swedberg and The Sukey Jump Band on julkaissut albumin Play!. Swedberg kasvoi New Mexicossa. Hän kävi Sandia High Schoolia Albuquerquessa vuosina 1980–1984 ja lähti valmistumisensa jälkeen Kentuckyyn. Hän opiskeli vuoden ajan taidekoulussa ja sai ensimmäisen elokuvaroolinsa vuonna 1989. == Lähteet == Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Iiro Kajanto

Iiro Ilkka Kajanto (7. kesäkuuta 1925 Rauma – 30. joulukuuta 1997 Espoo) oli suomalainen antiikintutkija (filologi). ==Henkilöhistoria== Iiro Kajannon vanhemmat olivat päätoimittaja, pakinoitsija Iivari Kajanto ja Anna-Maria Valli.Kuka kukin on (Aikalaiskirja) 1954, s. 315 (Viitattu 24.2.2019) Roomalaiseen epigrafiikkaan ja onomastiikkaan erikoistunut Kajanto oli Helsingin yliopiston latinan kielen ja Rooman kirjallisuuden professori vuosina 1967-1992.Helsingin yliopiston virkamiehet == Teoksia == * God and Fate in Livy, Turku 1957. * Ovid's Conception of Fate, Turku 1961. * Onomastic Studies in the Early Christian Inscriptions of Rome and Carthage, Helsinki 1963. * A Study of the Greek Epitaphs of Rome, Helsinki 1963. * The Latin Cognomina, Helsinki 1965. * Supernomina: A Study in Latin Epigraphy, Helsinki 1967. * On the Problem of the Average Duration of Life in the Roman Empire, Helsinki 1968. * Antiikista Asterixiin, Porvoo 1973. * Classical and Christian: Studies in the Latin Epitaphs of Medieval and Renaissance Rome, Helsinki 1980. * Papal Epigraphy in Renaissance Rome, Helsinki 1982. * Poggio Bracciolini and Classicism: A Study in Early Italian Humanism, Helsinki 1987. == Lähteet == Luokka:Helsingin yliopiston professorit Luokka:Suomalaiset professorit Luokka:Suomalaiset antiikintutkijat Luokka:Vuonna 1925 syntyneet Luokka:Vuonna 1997 kuolleet
Stephen Foster

Stephen Collins Foster (4. heinäkuuta 1826 – 13. tammikuuta 1864) oli yhdysvaltalainen lauluntekijä, joka tunnetaan ”amerikkalaisen musiikin isänä”. Monet hänen kappaleistaan ovat kansanlaulunomaisia ja niissä on vaikutteita Yhdysvaltojen etelävaltioiden musiikista, vaikka Foster ei itse asunut koskaan etelävaltioissa. Hänen laulunsa, kuten ”Oh! Susanna”, ”Camptown Races”, ”My Old Kentucky Home”, ”Old Black Joe”, ”Beautiful Dreamer” ja ”Old Folks at Home” (”Swanee River”), ovat suosittuja vielä nykyäänkin. Stephen Foster syntyi Pennsylvanian osavaltion Pittsburghin esikaupungissa Lawrencevillessä. Hän osoitti jo nuorena musikaalisuutta, mutta ei saanut musiikkiopetusta. Hän oppi soittamaan klarinettia, viulua, kitaraa, huilua ja pianoa ja sai tukea saksalaissyntyiseltä musiikkiliikkeen omistajalta Henry Kleberiltä (1816–1897) Pittsburghissä. Foster sai ensimmäisen laulunsa julkaistuksi 17-vuotiaana, mutta piti lauluntekoa harrastuksenaan ja elätti itseään kirjanpitäjänä Ohion Cincinnatissä. Pian hän muutti takaisin Pittsburghiin ja alkoi päätoimiseksi lauluntekijäksi paikalliselle minstrel show -seurueelle. Tältä ajalta on peräisin valtaosa hänen tunnetuimmista sävelmistään. Foster kuoli New Yorkissa 37-vuotiaana.Foster, Stephen, Young Students Learning Library 2006. Haettu 15.10.2016 palvelusta HighBeam Research (vaatii tilauksen). Fosterista on tehty kolme Hollywood-elämäkertaelokuvaa: Harmony Lane (1935) pääosassa Douglass Montgomery, Swanee River (1939) pääosassa Don Ameche ja Jeannien suuri rakkaus (I Dream of Jeanie) (1952), pääosassa Bill Shirley. Elokuvista ensimmäinen ja kolmas olivat halvalla tehtyjä niin sanottujen B-studioiden elokuvia, mutta vuoden 1939 elokuva oli Foxin kunnianhimoisempia yrityksiä. ==Lähteet== ==Aiheesta muualla== *Vapaasti käytettävissä olevia Fosterin partituureja Mutopia Project -sivustolla Luokka:Yhdysvaltalaiset lauluntekijät Luokka:Songwriters Hall of Fame Luokka:Vuonna 1826 syntyneet Luokka:Vuonna 1864 kuolleet
Philip Mayer Kaiser

Philip Mayer Kaiser (12. heinäkuuta 1913 – 24. toukokuuta 2007) oli yhdysvaltalainen diplomaatti. Hän syntyi New Yorkissa ja valmistui Wisconsin- Madisonin yliopistosta vuonna 1936. Kaiser aloitti John F. Kennedyn kaudella 1960-luvun alussa uransa Mauritanian- ja Senegalin-suurlähettiläänä. Hän toimi vuosina 1977–1980 Yhdysvaltain Unkarin-suurlähettiläänä ja sen jälkeen Itävallan-suurlähettiläänä vuoteen 1981. Philip Mayer Kaiser menehtyi keuhkokuumeeseen Sibley Memorial Hospitalissa Washington DC:ssä toukokuussa 2007. == Lähteet == Luokka:Yhdysvaltalaiset diplomaatit Luokka:Rhodes- stipendin saajat Luokka:Vuonna 1913 syntyneet Luokka:Vuonna 2007 kuolleet
Wilhelm Remmert

Wilhelm Remmert (15. marraskuuta 1899 – 27. toukokuuta 2007) oli ennen kuolemaansa Saksan vanhin sillä hetkellä elossa oleva miespuolinen henkilö. Hän oli tuolloin myös yksi neljästä maansa elossa olevasta ensimmäisen maailmansodan veteraanista. Hän lähti sotaan 17-vuotiaana ja palveli Venäjällä sekä myöhemmin Ranskassa. Luokka:Yli satavuotiaiksi eläneet saksalaiset Luokka:Vuonna 1899 syntyneet Luokka:Vuonna 2007 kuolleet
Battista Serioli

Battista Serioli (26. marraskuuta 1900 – 21. joulukuuta 2007) oli yksi pisimpään eläneistä italialaisista ensimmäisen maailmansodan veteraaneista. Hän syntyi Bresciassa ja astui palvelukseen toukokuussa 1918, noin puoli vuotta ennen sodan päättymistä. Hän kouluttautui Veronassa ja Padovassa ja ehti osallistua Vittorio Veneton taisteluun loka–marraskuussa 1918. Serioli vaikutti Italian armeijassa vuoteen 1921. Hän kuoli 107-vuotiaana Sale Marasinossa. Luokka:Yli satavuotiaiksi eläneet italialaiset Luokka:Vuonna 1900 syntyneet Luokka:Vuonna 2007 kuolleet
Russell Coffey

John Russell Coffey (1. syyskuuta 1898 – 21. joulukuuta 2007) oli viimeisiä yhdysvaltalaisia ensimmäisen maailmansodan veteraaneja ja kuollessaan vanhin heistä. Hän syntyi Ohiossa ja liittyi Yhdysvaltain maavoimiin vasta lokakuussa 1918, kuukausi ennen sodan loppumista. Coffey meni vuonna 1922 naimisiin Bernicen kanssa, ja pari sai ainoan lapsensa, Betty Jon vuonna 1923. Hän asui myöhempinä vuosinaan Ohion North Baltimoressa ja kuoli 109-vuotiaana. Luokka:Yhdysvaltalaiset sotilaat Luokka:Yli satavuotiaiksi eläneet yhdysvaltalaiset Luokka:Vuonna 1898 syntyneet Luokka:Vuonna 2007 kuolleet
Lucky Leif and the Longships

Lucky Leif and the Longships on Robert Calvertin toinen sooloalbumi vuodelta 1975. Sen aiheena on viikinkien Amerikkaan matkustaminen 500 vuotta ennen Kristoffer Kolumbusta ja mitä mantereesta olisi tullut, jos viikingit olisivat sen täysipainoisesti asuttaneetLucky Leif and the Longships-albumin kansiteksti. Albumi on edeltäjäänsä monipuolisempi musiikillisesti esitellen pääosin amerikkalaista musiikkimaailmaa. Levyn teema meni suurelta yleisöltä ohi eikä levy menestynyt yhtä hyvin kuin edeltäjänsä. BGO julkaisi albumista cd-painoksen 1990-luvulla ja vuonna 2007 Eclectic Records julkaisi remasteroidun version bonuskappaleilla varustettuna. Albumin cd-painokset käyttävät alkuperäiseen albumiin nähden eri miksausta kappaleessa "The Making Of Midgard". == Kappaleet == # # # # # # # # # # # #; Vuoden 2007 CD- painoksessa on seuraavat bonuskappaleet: # # *kaikki kappaleet Robert Calvert == Muusikot == *Robert Calvert: laulu, puhaltimet, lyömäsoittimet *Paul Rudolph: kitara, basso, taustalaulu, lyömäsoittimet *Mike Nichols: rummut, lyömäsoittimet *Brian Turrington: basso, piano *Sal Maida: basso *Andy Roberts: urut, kitara, huuliharppu, taustalaulu, lyömäsoittimet *Michael Moorcock: banjo *Nik Turner: saksofoni *Simon House: viulu == Lähteet == Luokka:Vuoden 1975 albumit Luokka:Robert Calvertin albumit Luokka:Brian Enon tuottamat albumit
Aleksandr Barkov

Aleksandr Edgardovitš ”Sasha” Barkov (, s. 17. huhtikuuta 1965 Novosibirsk, Venäjän SFNT, Neuvostoliitto) on venäläinen uransa lopettanut jääkiekkoilija ja nykyinen jääkiekkovalmentaja. Keskushyökkääjän paikalla pelannut Barkov edusti urallaan Sibir Novosibirskia (1982–1988), Spartak Moskovaa (1988–1993), Courmaostaa (1993–1994) sekä Tampereen Tapparaa, jossa hän kiekkoili peräti 10 kauden ajan ja päätti ansiokkaan uransa keväällä 2004. Maajoukkuetasolla hän oli kolmesti Venäjän maailmanmestaruuskisajoukkueessa eli vuosina 1992, 1997 ja 1999. Peliuransa jälkeen Barkov on toiminut Tapparan B-juniorijoukkueen valmennustehtävissä, ensin apuvalmentajana kausina 2004–2007 ja kaudesta 2007–2008 alkaen vastuuvalmentajana. 25. marraskuuta 2008 lukien Barkov toimii edustusjoukkueen apuvalmentajana. Keväällä 2010 Barkov siirtyi KHL:ssä pelaavan Metallurg Magnitogorskin apuvalmentajaksi. Toukokuusta 2011 lähtien hän on työskennellyt joukkueen päävalmentajana. Hänen poikansa Aleksander Barkov edustaa pohjoisamerikkalaista NHL-joukkuetta Florida Panthersia ja Suomen maajoukkuetta. == Saavutukset ja palkinnot == * 1 SM-kulta, v. 2003 * 2 SM-hopea, v. 2001, 2002 * SM-liigan kuukauden pelaaja (helmikuu 1998, lokakuu 1999 ja helmikuu 2001) * All Star -pelaaja Venäjän liigassa kaudella 1992–1993 ja SM-liigassa kaudella 2000–2001 == Lähteet == * * === Viitteet === Luokka:Venäläiset jääkiekkoilijat Luokka:Venäläiset jääkiekkovalmentajat Luokka:Vuonna 1965 syntyneet Luokka:Elävät henkilöt Luokka:Seulonnan keskeiset artikkelit
Tom Robinson Band

Tom Robinson Band on vuonna 1976 perustettu brittiläinen rock-yhtye. Perustajajäsen Tom Robinson oli aloittanut keikkailun vuonna 1976, ja hän halusi koota yhtyeen. Ensimmäinen jäsen oli Robinsonin vanha ystävä Danny Kustow, joka otti yhtyeessä kitaristin paikan. Musiikkilehtien kautta he hakivat yhtyeelleen rumpalia ja basistia. Rumpuja soittamaan löydettiin Brian "Dolphin" Taylor ja bassoon tuli Mark Ambler. Pian kuitenkin selvisi, että Ambler osasi soittaa myös koskettimia, joten basistin virka jäi lopulta Robinsonille itselleen. TRB nousi pinnalle samoihin aikoihin, kun punk teki tuloaan, ja yhtyeen kappaleet ovat punk-rockin tavoin usein poliittisesti ja sosiaalisesti kantaa ottavia. Yhtyeen ensimmäinen single "2-4-6-8 Motorway" julkaistiin vuoden 1977 syksyllä ja se siirtyi singlelistojen kärkiviisikkoon Britanniassa, ja ensimmäinen albumi "Power in the Darkness" ilmestyi seuraavan vuoden alussa. Yhtye hajosi lopulta vuonna 1979, mutta se koottiin jälleen vuonna 1989 kiertuetta varten - tosin ilman Dolphin Tayloria ja Charlie Morgania. Tämän kiertueen pohjalta julkaistiin vuonna 1992 livealbumi "Winter of '89". Yhtyeen hajoamisen jälkeen Tom Robinson on julkaissut myös sooloalbumeja ja toiminut muun muassa BBC:llä radiojuontajana sekä The Timesissa satunnaisena kolumnistina. ==Jäsenet== * Tom Robinson, laulu ja basso (1976-79) * Danny Kustow, kitara ja taustalaulu (1976-79) * Dolphin Taylor|Brian "Dolphin" Taylor, rummut ja taustalaulu (1977-78) * Mark Ambler, koskettimet (1977-78) * Charlie Morgan, rummut (1979) * Ian Parker, koskettimet (1978-79) ==Diskografia== ===Studioalbumit=== * Power in the Darkness (1978) * TRB TWO (1979) ===Livealbumit=== * Winter of '89 (1992) ===Kokoelmat=== * Tom Robinson Band (levy)|Tom Robinson Band (1981) * The Collection 1977-87 (1987) * Back in the Old Country (1989) * Tom Robinson - the Gold Collection (1996) * Rising Free: The Very Best Of TRB (1997) ===Singlet=== * "2-4-6-8 Motorway" / "I Shall be Released" (1977) * "Don't Take No For An Answer" (1978) * "Up Against The Wall" / "I'm All Right Jack" (1978) * "Too Good to be True" / "Power in the Darkness" (1978) * "Bully For You" / "Our People" (1979) ==Aiheesta muualla== * Yhtyeen viralliset kotisivut Luokka:Brittiläiset rockyhtyeet
Charlie Benante

Charlie Benante (s. 27. marraskuuta 1962 Bronx, New York City, New York) on yhdysvaltalainen muusikko, parhaiten tunnettu thrash metal -yhtye Anthraxin kitaristina ja rumpalina. Hän on myös soittanut Stormtroopers of Death -nimisessä thrash metal -yhtyeessä rumpuja. Benanten suosikkiyhtyeitä ovat muun muassa The Beatles, Van Halen, KISS, Led Zeppelin ja Sex Pistols ja hänen suosikkimuusikkonsa on niin ikään Led Zeppelinin kitaristi Jimmy Page. Nykyään hän asuu Illinoisissa. == Soittimet == Benante käyttää Taman rumpuja, DDRUMin padeja ja Evansin kalvoja, Paisten symbaaleita, ja Vic Firthin rumpukapuloita. == Lähteet == * Benante Anthraxin kotisivuilla Luokka:Anthraxin jäsenet Luokka:Yhdysvaltalaiset metallimusiikin rumpalit Luokka:Yhdysvaltalaiset metallimusiikin kitaristit Luokka:Vuonna 1963 syntyneet Luokka:Elävät henkilöt
George Nigh

George Patterson Nigh (s. 9. kesäkuuta 1927) on yhdysvaltalainen demokraattisen puolueen poliitikko. Nigh toimi Oklahoman varakuvernöörinä vuosina 1959–1963. Hän korvasi vuonna 1963 lyhyesti osavaltion kuvernöörinä J. Howard Edmondsonin, joka korvasi Yhdysvaltain senaatissa äkillisesti kesken kauden kuolleen Robert S. Kerrin. Nigh toimi jälleen varakuvernöörinä vuosina 1967–1979. Vuosina 1979–1987 hän istui kaksi kokonaista kautta Oklahoman kuvernöörinä. Nigh esiintyi aiemmin vaimonsa Donnan kanssa yhdysvaltalaisessa televisiosarjassa Texas. Luokka:Oklahoman kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1927 syntyneet Luokka:Elävät henkilöt
Helsingin käräjäoikeus

Helsingin käräjäoikeus on Suomen suurin käräjäoikeus. Sen tuomiopiiriin kuuluu Helsingin kaupunki. Tuomiopiiri on väkiluvultaan Suomen suurin. Käräjäoikeuden laamannina on toiminut vuodesta 2022 Sirpa Pakkala. Helsingin käräjäoikeudessa on kuusi osastoa. Käräjäoikeuteen kuuluu myös asiakaspalvelu, jonka osia ovat digitaalinen ja ns. paikan päällä asioivien asiakkaiden palvelu, arkisto, tiedoksiantojen kirjaamo ja muutoksenhakukanslia.Helsingin käräjäoikeus Oikeustalon erikoisuuksia on maanalainen turvasali.Helsingin uusi oikeustalo, Akkusastoori s. 27 Helsingin käräjäoikeus toimii Ruoholahdessa sijaitsevassa Helsingin oikeustalossa. Samassa talossa toimii Helsingin hovioikeus, joka on seuraavan asteen muutoksenhakutuomioistuin Helsingin käräjäoikeuden ja kahden muun käräjäoikeuden päätöksistä. Vuoteen 2004 asti käräjäoikeus toimi Länsi- Pasilassa oikeustalossa, joka valmistui vuonna 1984. Helsingin käräjäoikeuden edeltäjänä toimi Helsingin raastuvanoikeus, joka toimi useissa eri toimitiloissa muun muassa Senaatintorin reunalla. == Lähteet == == Aiheesta muualla == *Helsingin käräjäoikeus Luokka:Suomen käräjäoikeudet
Walter Dale Miller

Walter Dale "Walt" Miller (5. lokakuuta 1925 – 28. syyskuuta 2015http://www.ksfy.com/home/headlines/Former-South-Dakota-Governor-Walter- Miller-dies-at-89-329924321.html ) oli yhdysvaltalainen republikaanisen puolueen poliitikko ja Etelä-Dakotan kuvernööri. Miller toimi vuosina 1987–1993 Etelä-Dakotan varakuvernöörinä. Sen jälkeen hän toimi osavaltion tilapäisenä kuvernöörinä vuoteen 1995 George S. Mickelsonin kuoltua onnettomuudessa kesken kauden. Vuoden 1994 kuvernöörinvaaleissa Miller hävisi Bill Janklow'lle, joka astui virkaan 1995. ==Lähteet== Luokka:Etelä-Dakotan kuvernöörit Luokka:Yhdysvaltain osavaltioiden varakuvernöörit Luokka:Vuonna 1925 syntyneet Luokka:Vuonna 2015 kuolleet Luokka:Yhdysvaltalaiset republikaanipoliitikot
TRB

TRB voi tarkoittaa seuraavia asioita: * TRB (lyhenne saksan sanasta Trichterbecher), suppilopikarikulttuuri * TRB eli Tom Robinson Band, englantilainen 1970-luvun rockyhtye.
Espoon käräjäoikeus

Espoon käräjäoikeus oli yksi Helsingin hovioikeuspiirin kuudesta käräjäoikeudesta. Vuoden 2019 alussa sen korvasi vastuualueeltaan laajempi Länsi-Uudenmaan käräjäoikeus, joka uudessa käräjäoikeusjaossa on yksi kolmesta Helsingin hovioikeuspiirin käräjäoikeudesta. Sen tuomiopiiriin kuuluivat Espoon ja Kauniaisten kaupungit. Ulosottoa koskevissa valitusasioissa Espoon käräjäoikeus vastasi koko Länsi-Uudenmaan ulosottoviraston toimialueesta. Yrityssaneerausasioita Espoon KO hoiti oman tuomiopiirin lisäksi Tuusulan ja Vantaan käräjäoikeuksien alueilta. Käräjäoikeudessa työskenteli noin 70 henkilöä. Toimintaa johti laamanni Olli Saunanoja. Espoon käräjäoikeus toimi Kilossa osoitteessa Vitikka 1 B 2, 02630 Espoo. Samassa rakennuksessa on Länsi-Uudenmaan poliisilaitos. ==Lähteet== Luokka:Espoo Luokka:Suomen entiset käräjäoikeudet
James Abdnor

Ellis James Abdnor (13. helmikuuta 1923 – 16. toukokuuta 2012) oli yhdysvaltalainen republikaanisen puolueen poliitikko. Hän syntyi Kennebecissä, Etelä-Dakotassa, ja toimi osavaltion varakuvernöörinä vuosina 1969–1971. Abdnor istui vuosina 1973–1987 Yhdysvaltain kongressissa, vuodesta 1981 sen ylähuoneessa. == Lähteet == Luokka:Yhdysvaltain pienyrityshallinnon johtajat Luokka:Yhdysvaltain edustajainhuoneen jäsenet Luokka:Yhdysvaltain osavaltioiden varakuvernöörit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1923 syntyneet Luokka:Vuonna 2012 kuolleet
Jhumpa Lahiri

Nilanjana Sudeshna ”Jhumpa” Lahiri (s. 11. heinäkuuta 1967 Lontoo) on yhdysvaltalainen kirjailija. Lahiri syntyi Intiasta muuttaneille vanhemmille Lontoossa. Hänen isänsä oli kirjastonhoitaja ja äiti opettaja. Perhe muutti Yhdysvaltoihin ja asettui Rhode Islandiin Lahirin ollessa nuori. Hän suoritti kandidaatin tutkinnon englanninkielisestä kirjallisuudesta Barnard Collegessa 1989 ja maisterin tutkinnon Bostonin yliopistossa englannista, luovasta kirjoittamisesta ja vertailevasta kirjallisuustieteestä 1990-luvulla. Lisäksi hän on väitellyt tohtoriksi (PhD) renessanssin kulttuurihistoriasta (Renaissance Studies). Vuonna 1999 ilmestyi Lahirin esikoisteos, novellikokoelma Interpreter of Maladies (suom. Tämä siunattu koti, 2001). Teos sai Pulitzerin kaunokirjallisuuspalkinnon ja PEN/Hemingway Awardin vuonna 2000. Lahirin esikoisromaani The Namesake (suom. Kaima, 2005) ilmestyi vuonna 2003. Sen pohjalta tehty Mira Nairin ohjaama samanniminen elokuva sai ensi- iltansa vuonna 2006. Lahirin toinen novellikokoelma Unaccustomed Earth (suom. Tuore maa, 2008) ilmestyi vuonna 2008 ja toinen romaani The Lowlands (suom. Tulvaniitty, 2014) vuonna 2013. Kirjoissaan Lahiri kuvaa intialaissiirtolaisten elämää Yhdysvalloissa ja vaikeuksia, joita uuteen kulttuuriin sopeutuminen aiheuttaa. Lahiri asuu Roomassa. ==Tuotanto== ===Novellikokoelmat=== * * ===Romaanit=== * * ￼￼ * ￼￼in altre parole (In other words) == Lähteet == == Aiheesta muualla == * Jhumpa Lahirin virallinen sivusto * Nyqvist, Sanna: Tämä siunattu koti -teoksen arvostelu Kiiltomato.netissä 24.10.2001. * Reinikka, Kirsi: Kaima-teoksen arvostelu Kiiltomato.netissä 27.12.2005. * Luokka:Yhdysvaltalaiset kirjailijat Luokka:Vuonna 1967 syntyneet Luokka:Elävät henkilöt Luokka:Kirjallisuuden Pulitzer-palkinnon saaneet
Itä-Uudenmaan käräjäoikeus

Itä-Uudenmaan käräjäoikeus on yksi Helsingin hovioikeuspiirin kolmesta käräjäoikeudesta. Sen tuomiopiiriin kuuluvat Askola, Hyvinkää, Järvenpää, Kerava, Lapinjärvi, Loviisa, Myrskylä, Mäntsälä, Nurmijärvi, Pornainen, Porvoo, Pukkila, Pyhtää, Sipoo, Tuusula ja Vantaa. Käräjäoikeus syntyi vuoden 2010 alusta, kun aiemmat Porvoon ja Loviisan käräjäoikeudet yhdistettiin osana valtakunnallista käräjäoikeusuudistusta. Tätä laajemman vastuualueen käräjäoikeus sai, kun aiemmat Hyvinkään, Itä-Uudenmaan, Tuusulan ja Vantaan käräjäoikeudet yhdistyivät 1.1.2019 uudeksi suuremmaksi Itä-Uudenmaan käräjäoikeudeksi. Itä-Uudenmaan käräjäoikeuden päätoimipiste on maaliskuusta 2020 lähtien sijainnut Vantaan oikeustalossa Vantaan Veromiehen kaupunginosassa, osoitteessa Teknobulevardi 3–5 E. Tämä sijaitsee muutaman sadan metrin päässä Kehäradan Aviapoliksen rautatieasemasta itään. Lisäksi käräjäoikeudella on kanslia Hyvinkäällä (Urakankatu 1 A), toimipaikka Porvoossa (Tulliportinkatu 1, toimii myös istuntopaikkana). Aiempi Järvenpään toimipaikka suljettiin maaliskuusta 2020 lähtien. ==Lähteet== Luokka:Suomen käräjäoikeudet Luokka:Porvoo Luokka:Veromies
Insomniac (Enrique Iglesiasin albumi)

Insomniac on Enrique Iglesiaksen kahdeksas studioalbumi, joka julkaistiin 11. kesäkuuta 2007. Insomniac sisältää 15 kappaletta. Ensimmäisten 12 jälkeen mukana on Luis Gómez-Escolarin uudelleen sanoittamat espanjankieliset versiot kappaleista Do You Know? (The Ping Pong Song) (Dímelo), Somebody's Me (Alguien Soy Yo) ja Tired of Being Sorry (Amigo Vulnerable). Albumin ainoa vierailija on rap-artisti Lil Wayne, joka on mukana Push-kappaleessa. Albumilla on mukana kaksi kappaletta, jotka Iglesias oli esittänyt eri yhteyksissä neljän vuoden mittaisen julkaisutaukonsa aikana. Ensimmäinen on Ring My Bells, josta kuultiin puolen minuutin ote Tommy Hilfigerin True Star -tuoksun tv- mainoksessa, jossa Iglesias oli mukana. Toinen on Somebody's Me, jonka Iglesias kävi esittämässä Extreme Makeover: Home Edition -tv-ohjelmassa Yhdysvalloissa. Kaksi Insomniacin kappaleista on niin kutsuttuja cover- versioita; kappaleen Tired of Being Sorry levytti alun perin Ringside-yhtye ja Sweet Isabelin American Radio -yhtye. Ensimmäinen albumilta julkaistu single oli Do You Know? (The Ping Pong Song). Toinen singlejulkaisu oli Yhdysvalloissa Somebody's Me ja Euroopassa Tired of Being Sorry. Neljäntenä julkaistiin Step Up 2: The Streets -elokuvan soundtrackiltäkin löytyvä Push. Kaikista singlejulkaisuista on tehty myös musiikkivideot. Insomniac julkaistiin MuchMusicin internetsivuilla kuunneltavaksi 5. kesäkuuta, jo viikkoa ennen virallista julkaisupäivää. == Kappaleet == # Ring My Bells # Push (feat. Lil Wayne) # Do You Know? (The Ping Pong Song) # Somebody's Me # On Top of You # Tired of Being Sorry # Miss You # Wish I Was Your Lover # Little Girl # Stay Here Tonight # Sweet Isabel # Don't Forget About Me # Dímelo (espanjankielinen versio kappaleesta ”Do You Know? (The Ping Pong Song)” # Alguien Soy Yo (espanjankielinen versio kappaleesta ”Somebody's Me”) # Amigo Vulnerable (espanjankielinen versio kappaleesta ”Tired of Being Sorry”) ;Euroopan painoksen bonuskappaleet # * Hero (Thunderpuss Edit) # Not in Love (feat. Kelis, Armand van Helden Club Mix) == Arvostelut == * AllMusic: AllMusic review * Entertainment Weekly: CEntertainment Weekly: Album review == Listasijoitukset == Lista Korkein sijoitus Saavutukset Myynti (kpl) Alankomaiden Top 100 -albumilistahttp://acharts.us/album/26474 8 Espanjan Top 100 -albumilistaEnrique Iglesias - Insomniac Top Chart Positions in Spain 8 Ison- Britannian Top 200 -albumilista 3 Kultalevy 132,450 Italian Top 100 -albumilista 44 Meksikon Top 100 -albumilistaMexican Top 100 Albums Chart - June 20th 2007 4 Meksikon International Top 20 -albumilistaInternational Albums Chart - June 20th 2007 1 Puolan Zpav/Olis-albumilista 13 Kultalevy 10,000+ Ruotsin Top 60 -albumilista 24 Suomen virallinen albumilista 16 Yhdysvaltain Billboard Top 200 -albumilista 17 159,216 == Lähteet == == Aiheesta muualla == * Kuuntele albumi MuchMusicin sivuilla Luokka:Vuoden 2007 albumit Luokka:Enrique Iglesiasin albumit Luokka:John Shanksin tuottamat albumit
Kiia

Kiia on suomalainen naisen etunimi. Kiia on suomalainen muunnos Kristina-nimen ruotsinkielisestä puhuttelumuodosta Kia. Kristina tai Christina taas on feminiininen muoto nimestä Christian, joka tarkoittaa 'kristittyä'. Kiian nimipäivä on 24. heinäkuuta, joka on myös Kristiinan nimipäivä. Nimi lisättiin suomenkieliseen kalenteriin vuonna 2000. Suomen väestörekisterijärjestelmään on vuoden 2019 loppuun mennessä merkitty noin 2 620 henkilöä, jolla on Kiia yhtenä etunimistä. Heistä yli puolet on vuosina 2000–2009 syntyneitä. == Kiia- nimisiä henkilöitä == *Kiia Laine (s. 1985), jalkapalloilija *Kiia Nousiainen (s. 2000), jääkiekkoilija == Kuvitteellisia Kiioja == *Kiia Hyvönen, hahmo Salatut Elämät -sarjassa ==Lähteet== Luokka:Etunimet
Ganserin oireyhtymä

Ganserin oireyhtymä on psyykkinen sairaus, josta kärsivät jäljittelevät psykoottisina pitämiään oireita. Ganserin oireyhtymä on häilyvä käsite; se saattaa kuvastaa mm. huomion tai hoidon halua (ks. Münchhausenin oireyhtymä). Rikollisilla esiintyvää syyntakeettomaksi tekeytymistä nimitetään ”vankilapsykoosiksi”. Yleensä tila ilmenee persoonallisuushäiriöistä kärsivillä. Ganserin oireyhtymästä kärsivät esittävät monesti järjenvastaisia toteamuksia tai vastauksia, ilmoittavat aistiharhoista ja lyhytaikaisista epätavallisen käyttäytymisen jaksoista. Usein motiivi on rikosoikeudellisen vastuun ja rangaistuksen välttely, joskus häiriön taustalla saattaa olla muita vaurioita ja sairauksia, kuten pään alueen vammoja tai alkoholismia. Ganserin oireyhtymä on nimetty saksalaisen psykiatri Sigbert Ganserin mukaan, joka kuvasi vuonna 1898 uuden ”hysteerisen oireyhtymän” kolmella potilaalla. Yleensä oireet paranevat, mutta joillakin niitä saattaa seurata masennusjakso. Enimmän osan Ganserin oireyhtymästä kärsivistä uskotaan olevan miehiä. Oireista on raportoitu niin nuorilla, nuorilla aikuisilla, keski-ikäisillä kuin jonkin verran iäkkäämmilläkin, mutta keskimääräinen ikä on erään tutkimuksen mukaan noin 32. == Lähteet == Luokka:Psyykkiset sairaudet
Marek Malík

Marek Malík (s. 24. kesäkuuta 1975 Ostrava, Tšekkoslovakia) on tšekkiläinen pelaajauransa lopettanut jääkiekkoilija, joka pelasi puolustajana. == Ura == Ennen siirtymistään Rangersiin, Malík pelasi Carolina Hurricanesissa ja Vancouver Canucksissa. Kaudella 2003–2004 hän sai NHL Plus/Minus Awardin Martin St. Louisin kanssa. Malíkista on tullu suuri idoli New Yorkissa Washington Capitalsia vastaan pelatun pelin jälkeen. Hän ratkaisi NHL:n pisimmän rangaistuslaukauskilpailun tekemällä Olaf Kölzigin taakse maalin, jota on kutsuttu "sirkusmaaliksi", sillä hän teki maalin maila jalkojen välissä. Malík kuului Tšekin joukkueeseen Torinon olympialaisissa 2006 saavuttaen pronssia. Marek Malikin poika Nick Malík on pelannut maalivahtina Tšekin juniorimaajoukkueissa ja pelaa kaudella 2021–2022 Suomessa KooKoon liigajoukkueessa. == Lähteet == Luokka:Tšekkiläiset jääkiekkoilijat Luokka:Tšekkiläiset olympiamitalistit Luokka:Hartford Whalersin varaamat pelaajat Luokka:NHL Plus/Minus Award -voittajat Luokka:Vuonna 1975 syntyneet Luokka:Elävät henkilöt
Bild

Bild (aikaisemmin Bild-Zeitung, suom. Kuva(-lehti)) on saksalainen iltapäivälehti, jota kustantaa Axel Springer AG. Se on levikiltään Euroopan suurin sanomalehti. Lehden päämaja on Berliinissä. Tyyliltään lehti on viihteellinen iltapäivälehti, joka keskittyy lööppijulkisuuteen. == Aiheesta muualla == * Bild.de, lehden kotisivut * BILDblog, Bild-aiheinen blogi Luokka:Saksalaiset sanomalehdet
Decora

Decora on alun perin Japanissa syntynyt katutyyli, mutta 2000-luvulla decora on yleistynyt myös suomalaisten, varsinkin nuorten tyttöjen keskuudessa. Decoran nimi tulee englanninkielen sanasta decorate, “koristella”. Katutyylille tyypillisesti decorassa ei ole yhtäläisiä sääntöjä pukeutumisen suhteen, vaan tyyli on varsin vapaata. Tyyli on yleispiirteiltään värikäs, pirteä, iloinen ja hieman lapsellinen. Usein värit decora-asuissa ovat iloisia ja kirkkaita, eikä värien yhdistelyä kaihdeta. Ehdottomasti yleisin väri decorassa on kuitenkin pinkki. Myös kerrospukeutuminen koetaan usein tärkeäksi harrastajien keskuudessa, ja usein asukokonaisuudet sisältävät runsaasti koruja, pinnejä sekä maskotteja. Usein decoralla näkeekin mukana esimerkiksi pehmoleluja. Myös kaikki glitterit ovat yleisiä decorassa ja usein decorat ovatkin liimanneet kasvoihinsa timanttitarroja. == Tyylin luoja == Decoran syntymisessä hyvin tärkeää roolia on esittänyt japanilainen tv-juontaja, laulaja ja vaatesuunnittelija Tomoe Shinohara. Shinohara nousi pinnalle 90-luvun puolivälissä, jolloin monet decoraan pukeutuvat nuoret käyttivät tyylistään nimeä shinorer (shinorer on yksi Shinoharan lempinimistä). Tomoe tekee suurimman osan vaatteistaan itse, ja monet decorat harrastavat samaa. Shinohara puhuu ja laulaa yleensä tarkoituksellisesti pirteällä, hieman pikkuoravamaisella äänellä. == Alalajit == Decoran alalajeista kiistellään harrastajien keskuudessa, mutta monet nimeävät decoralle ainakin kaksi alalajia; romantic decoran eli romadecon (“romanttinen decora”) sekä dark decoran (“synkkä decora”). Romantic decora on nimensä mukaisesti romanttisempaa kuin tavallinen decora. Romadecoon yhdistetään usein lolita- tyylisiä vaatteita ja asusteita decoravaatteiden lisäksi. Dark decora puolestaan tunnetaan tummasta värimaailmastaan. Suosituimpia värejä ovat musta, harmaa ja valkoinen, yhdistettyä useimmiten pinkkiin, punaiseen tai johonkin muuhun tehosteväriin. Viime aikoina on luotu niin sanottu sweet decora, jossa käytetään paljon valkoista ja pastellivärejä, kuten vaaleanpunaista ja -sinistä. == Decora 2000-luvulla == 2000-luvulla decora on menettänyt suosiotaan japanilaisessa katukuvassa, mutta se ei merkitse decoran unohtumista. Samaan aikaan kuin decoran suosio on laskenut tyylin kotimaassa, decoran harrastajien määrä länsimaissa on lisääntynyt. == Lähteet == * Keskustelua tyylistä * Tomoen omat sivut * * Decora Mookychickissä Luokka:Japanilaiset vaatteet
Pitkäjärveläiset

Pitkäjärveläiset on Wilho Ilmarin ohjaama suomalainen elokuva vuodelta 1951. Se perustuu Jalmari Finnen vuodelta 1923 olevaan näytelmään Pitkäjärveläiset, joka puolestaan perustuu oikeudenkäyntipöytäkirjoihin. Sekä näytelmä että elokuva sijoittuvat vuoteen 1765 Oriveden Pitkäjärvelle. Näytelmän kantaesitys oli itsenäisyyspäivänä 1930 Tampereen Työväen Teatterissa. == Näyttelijät == == Tuotanto ja julkaisu == SF-halleille oli vastikään hankittu uudet taustaprojisointilaitteet, joita käytettiin kuvattaessa hevosella ajelua. Ulkokuvauksia kuvattiin kesällä 1951 muun muassa sydän-Hämeessä Aitoossa, Luopioisissa ja Tuuloksessa. Pitkäjärveläisiä oli Wilho Ilmarin kymmenes ja samalla viimeinen elokuvaohjaus. Sen yleisömenestys oli vähintään keskimääräistä parempi, Tampereella jopa vuoden paras, olivathan näyttelijät pääosin tamperelaisia. Tässä elokuvassa esiintyvät valkokankaalla ensimmäistä kertaa Kosti Klemelä, Sirkka Lehto, Toivo Mäkelä ja Eila Roine. Pitkäjärveläisiä on esitetty televisiossa jokseenkin säännöllisesti etenkin 2000-luvulla Esitystiedot. Viitattu 18.4.2012.. == Arviot == Aikalaisarviot olivat pääasiassa suorastaan ihastuneita. Paula Talaskivelle (Helsingin Sanomat) se oli ”iloinen yllätys”, ja Modest Savtschenko (Työkansan Sanomat) sanoi sitä hyväksi, puhdastyyliseksi kansankomediaksi. Kun Talaskiven mukaan elokuva olisi voinut muodostua teatterimaiseksi eikä näin kuitenkaan käynyt, muutama muu, Savtschenko ja Eugen Terttula (Suomen Sosialidemokraatti) näkivät siinä juuri filmattua teatteria. Henkilöohjaus sai kiitosta, ja näyttelijät ovat tehneet valmistavat työt hyvin, kiitti Terttula. Lehdistöarvio, viitattu 4.5.2014 Myöhemmissä lehdistöarvioissa elokuvaa on luonnehdittu eloisaksi kansankomediaksiPajukallio, Arto: Elokuvat. Helsingin Sanomat 18.4.2012, s. D 7., jonka reippaasta menosta sanotaan, että hämäläinen hitaus ei ole koskaan ollut niin vilkastaHWR: Pitkäjärveläiset. Viikon tv-elokuvia, Tv-maailma 18/2014 s. 11.. Elokuvan tarina on tavanomainen kilpakosioasetelma, jossa parasta on hahmojen kansanomaisuusPäivän elokuvia. Tv-maailma 14–15/2012, s. 53.. == Lähteet == Luokka:Vuoden 1951 suomalaiset elokuvat Luokka:Suomalaiset mustavalkoelokuvat Luokka:Suomalaiset historialliset elokuvat Luokka:Suomalaiset komediaelokuvat Luokka:Wilho Ilmarin ohjaamat elokuvat